要系个只圈𠮶直径系一,佢𠮶圆周就等于圆周率(π).
手写体写𠮶 π
圆周率,一般用 π 表示,系一只数学同到物理学普遍存在𠮶常数.佢𠮶定义系一只圆𠮶圆周同佢𠮶直径之比,哈等于圆𠮶面积同佢𠮶半径𠮶平方之比.佢系精确计算圆𠮶周长,圆面积,球体积等几何形状𠮶关键.圆周率系只无理数,唔可以用分数准确表示.古代最初估计圆周率系 3,正所谓周三径一.之后人发现有理数 22/7 可以当做圆周率,叫做约率.祖冲之发现有理数 355/113 更加接近,叫做密率.为到记念佢𠮶成就,哈都叫佢做祖率.对于一般𠮶应用,3.14 或约率 22/7 已经足够,但工程学成日利用 3.1416(5只有效数字)或 3.14159( 6 只有效数字).至于密率 355/113 就系易于记忆,精确到 7 位有效数字𠮶分数.